તમે નાના હશો ત્યારે વડીલો તમને ભણવામાં ધ્યાન કેન્દ્રિત કરવાની સલાહ આપતા હશે. સફળતાને અભ્યાસ સાથે જોડવામાં આવે છે. પરંતુ આજના સમયને જોતા લાગે છે કે શિક્ષા અને સફળતાનું મહત્વ બદલાઈ ગયું છે. સફળ થવા માટે તમે ઉચ્ચે શિક્ષણ નથી લીધું તો તમારી પ્રતિભા અને સખત મહેનત તમને સફળતા અપાવી શકે છે. પરંતુ તેમ છતાં શિક્ષણના મહત્વને નકારી ન શકાય. ત્યારે જ તો અબજોપતિ લોકો પણ પોતાના બાળકોને ભણાવે છે. હવે દેશના સૌથી ધનિક વ્યક્તિ મુકેશ અંબાણીની સંતાનોની જ વાત કરીએ તો, ખૂબ જ નાની ઉંમરે પિતાનો બિઝનેસ સંભાળી રહેલા અનંત અને આકાશ અંબાણીએ હાયર એજ્યુકેશન લીધું છે.